stanford-oval/wikipedia huggingface dataset:
ריבונות
ענייני פנים וחוץ של מדינה ריבונית

למדינה ריבונית (עצמאית) סמכויות רבות המחולקות לסמכויות בענייני פנים ולסמכויות בענייני חוץ. בענייני הפנים שולטת המדינה על התרבות המקומית, סמלי המדינה, צבא ומשטר, משאבי המדינה ושטחיה, חלוקה לרשויות שונות, שלטון המדינה ועוד. בענייני החוץ המדינה הריבונית רשאית לנהל את יחסי המדינה עם המדינות השונות מבחוץ כגון כריתת בריתות או יציאה למלחמות.
ראו גם

ז'אן בודן
קרל שמיט
תומאס הובס
טרה נוליוס
תנועת הריבונות
לקריאה נוספת

קרל שמיט, תאולוגיה פוליטית, הוצאת רסלינג, 2005
רובי סייבל, משפט בין-לאומי, בהוצאת המכון למחקרי חקיקה ולמשפט השוואתי ירושלים תשס"ג–2003
משפט בין-לאומי וריבונות בין-לאומית: אתגרים חדשים, פרלמנט ‏65, יוני 2010
מילון מונחים ביחסים בין-לאומיים: ריבונות פנימית.
הערות שוליים

↑  יובל שני, החלת ריבונות באיו״ש – איך, מה ובשביל מה?, באתר המכון הישראלי לדמוקרטיה
↑  Núñez, Jorge Emilio (2014). "About the Impossibility of Absolute State Sovereignty". International Journal for the Semiotics of Law. 27 (4): 645–664. doi:10.1007/s11196-013-9333-x.
↑  מאמרים בנושא מהות הריבונות באתר JSTOR
↑  תנאים לקיומה של מדינה ריבונית באתר "תמיד אזרחות" של המרכז לטכנולוגיה חינוכית
1 2  יוסף שלהב, לקראת הסדרי הקבע: תמורות במושגי הריבונות, באתר המרכז הבינתחומי הרצליה
↑  Krasner, Professor Stephen D. (2001). Problematic Sovereignty: Contested Rules and Political Possibilities. pp. 6–12. ISBN 9780231121798.
↑  רובי סייבל, משפט בין-לאומי, בהוצאת המכון למחקרי חקיקה ולמשפט השוואתי ירושלים תשס"ג–2003, עמ' 35–63.
↑  הנוסח העברי של החלטת מועצת הביטחון 242, באתר הכנסת, 22 בנובמבר 1967
↑  קרולינה לנדסמן, אמנות הכיבוש על פי גדי שמני, באתר הארץ, 5 באוקטובר 2016
↑  אורי שטרוזמן, ההכרה של אלוף הפיקוד באוניברסיטת אריאל, באתר News1 מחלקה ראשונה, 18 בינואר 2013
↑  אמיר בוחבוט‏, אלוף פיקוד הדרום על האפשרות למשול בעזה: "לא ביכולות שלנו", באתר וואלה, 7 בספטמבר 2015
| --- | --- |
בקרת זהויות :  NLI: 987007560868605171  BnF: cb12653284n (data)  GND: 4132367-1  HDS: 026456  LCCN: sh85125696  NARA: 10643824  NDL: 00572378  NKC: ph126312  NLK: KSH1998015753
שדה קרב

ערך זה עוסק במונח צבאי. אם התכוונתם לסדרת משחקי וידאו, ראו .
שדה קרב, במשמעותו המקורית – שטח קרקעי שבו צבאות נפגשים ונלחמים זה בזה, ובהשאלה – שטח זרוע הרס, פצועים והרוגים. במשמעותו המורחבת – זירה שבה נערכים קרבות עיוניים, וירטואליים או ממשיים. למשל, מדור הדעות בעיתון, יכול להוות 'שדה קרב' בין שתי אסכולות פילוסופיות.
ממונח זה נגזרים מונחי משנה כמו "שדה קרב עתידי" כשהכוונה למערכות נשק ומידע, שנמצאות בשלבי מחקר, תכנון ופיתוח וייתכן ותשמשנה במלחמות חזויות.
שדה הקרב בווטרלו, יוני 1815, האמן – William Sadler II
גופות לוחמים שרועות בשדה הקרב בגטיסברג, מלחמת האזרחים האמריקנית
חשיבותו של שדה הקרב כגורם במערכה הצבאית

הוגי דעות צבאיים רבים הקדישו תשומת לב לגורמים הפיזיים והטקטיים המאפיינים את מהותו, מיקומו ותכונותיו של שטח היכול להיות שדה קרב במערכה הצפויה:
חשיבותו של שדה הקרב כגורם במערכה הצבאית > תורתו של סון צ'ון וו

לפי תורתו של סון צ'ון וו קיימים 6 סוגים של תנאי שטח :
קרקע נגישה;
קרקע ששני הצדדים יכולים לחצותה בחופשיות נקראת נגישה. ביחס לקרקע מסוג זה, תפוס לפני האויב את הנקודות המוגבהות ושטופות השמש, ושמור בזהירות על קווי האספקה שלך. כך תהיה מסוגל להילחם כשיש לך יתרון.
קרקע בעייתית;
קרקע שאפשר לנטוש, אך קשה לתופסה מחדש, נקראת קרקע בעייתית. בעמדה מסוג זה, אם האויב לא מוכן, אתה יכול להסתער קדימה ולהביסו. אך אם האויב מוכן לבואך ואינך מצליח להביסו ולכן החזרה על עקבותיך נעשית בלתי אפשרית, יגיע לאחר מכן אסון.
אדמת מריבה;
כאשר העמדה היא כזאת ששום צד לא יפיק תועלת מביצוע המהלך הראשון, נקראת אדמת מריבה. בעמדה מסוג זה, אף על פי שהאויב יכול להניח לנו פתיון מושך, יהיה זה מומלץ שלא לנוע קדימה אלא לסגת, ובכך לפתות את האויב לנוע; לאחר מכן, כאשר חלק מהצבא שלו מתגלה, ביכולתנו להנחית את ההתקפה שלנו בעמדת יתרון.
מעברים צרים;
בנוגע למעברים צרים – אם ביכולתך לתפוס אותם ראשון, הצב בהם שמירה מלאה והמתן לבוא האויב. והיה והאויב מקדים אותך בתפיסת מעבר, אל תלך בעקבותיו אם מוצבת שמירה מלאה, אלא אם השמירה חלשה.
גבהים תלולים;
בנוגע לגבהים תלולים, אם אתה מקדים את יריבך, עליך לתפוס את הנקודות המוגבהות ושטופות השמש, ואז לחכות לבואו. אם האויב תפס נקודות אלו לפניך, אל תלך בעקבותיו, אלא בצע נסיגה ונסה לגרום לו להסתלק.
עמדות רחוקות מאוד מהאויב;
אם אתה ממוקם במרחק רב מהאויב, וכוחם של שני הצבאות זהה, לא קל לפתוח בקרב, והלחימה תפעל לרעתך.
חשיבותו של שדה הקרב כגורם במערכה הצבאית > תורתו של ז'ומיני

על פי ז'ומיני
בעקבות חישוב אסטרטגי להעביר בהדרגה את עיקר הכוחות הלוחמים אל נקודות ההכרעה שבשדה הקרב; להטיל כוח רב ככל האפשר אל הקווים האופרטיביים של האויב – מבלי לסכן את כוחותינו.
לתמרן כך, שחלק עיקרי של גיסותינו יופעל רק מול חלקים קטנים של כוח האויב.
בדומה לכך לכוון, על ידי תמרון טקטי באחד מימי הקרב את חלקם העיקרי של כוחותינו אל נקודת ההכרעה שבשדה הקרב, או אל מול אותו קטע שבמערך האויב, שיש להכריעו בהתאם לתוכנית.
לנהל את פעולותינו כך, שריכוזי כוחות אלה לא רק יימצאו בנקודות ההכרעה שבשדה הקרב, אלא יופעלו במרץ ובמתואם, כדי שהשפעתם תהיה בו-זמנית.
חשיבותו של שדה הקרב כגורם במערכה הצבאית > תורתו של קלאוזביץ

על פי קלאוזביץ כשם שמרכז-הכובד נמצא תמיד במקום שבו מרוכזת המסה הרבה ביותר, כשם שכל מכה נגד מרכז הכובד יעילה יותר, וכשם שהמכה החזקה ביותר מושגת באמצעות מרכז הכובד של הכוח – כך גם מצב במלחמה. סבורים אנחנו ששדה הקרב – ככל שיהא גדול או קטן, ומה שלא יהיה גודלם של הכוחות הלוחמים – מהווה יחידה, המתבססת על מרכז כובד אחד, במרכז-כובד זה אמורה ליפול ההכרעה.
על כן, אחת מתכונותיו החשובות של מצביא מוכשר הוא לגלות מרכז-כובד כזה. במילים אחרות – לחשוף את מהותו ומיקומו של שדה הקרב האמיתי. אלכסנדר הגדול, גוסטב אדולף, קרל ה-12, פרידריך הגדול – לכל אלה היה מרכז כובד בצבאם; אילו נפגע צבאם, היו נכשלים במילוי תפקידם. במדינות מעורערות נמצא מרכז-הכובד בעיר-הבירה; במדינות קטנות הנשענות על בעלות-ברית הריהו בצבאה של בעלת-הברית; במדינות הקשורות ביניהן בבריתות, מרכז-הכובד הוא בעניין המשותף; אצל עמים שקמו ואחזו בנשק – באישיותו של המנהיג ובדעת-הקהל. אל כל אלה יש לכוון את המכה המכרעת.
חשיבותו של שדה הקרב כגורם במערכה הצבאית > תורתו של דה-סאקס

על פי מוריס דה סאקס
לחימה בהרים: מי שאומר לנהל מלחמה באזור הררי, חייב להיות מחונן בתחכום מובהק. לעולם אל תעברו בגיאיות או תנועו במעברים צרים, אלא אם כן השתלטתם קודם על הרמות שמסביב. כך לא תתקלו במארבים והמעבר יהיה בטוח. במקרה שהמעברים והרמות תפוסים בידי כוח עוין, כדאי להעמיד פנים כאילו הנכם מתכוונים לפרוץ בכוח, על-מנת לעורר את תשומת-לבו של האויב ולבלבלו – ובעת ובעונה אחת לתור אחרי דרך מעבר במקום אחר.
לחימה בשטח משובש: הואיל ובשטח משובש האויב מוטרד ביותר, אין כמעט לפחד מפניו. הצד הנמרץ יותר, ידו תהיה על העליונה. דבר אחד יש להחשיב במיוחד: שמירה על עורף חופשי, כדי לאפשר שיגור פלגות או נסיגה בשעת הצורך. בשטח משובש נודעת חשיבות ממדרגה ראשונה לכישרון המפקד, כיצד והיכן להציב את הארטילריה מאחר ששם אין האויב מעז לצאת מתחום מוצביו. אם האויב נוטש את מוצביו, משתבשת נסיגתו לעיתים, ואז אפשר בנקל להשמידו.
כיתור וחציית ערוצים: טעות לחשוב, כי קל למנוע אויב מלחצות נהרות (או תעלות). אם הוא זומם להתקיפכם תוך התקדמות, יכול הוא לבצע משימה זאת ביתר קלות מאשר אם הוא נסוג מפניכם. במקרה הראשון הוא מתייצב נגדכם חזיתית ומחפה על עצמו על ידי התפרסות טובה וסיוע ארטילרי חזק. במקרה השני הוא חושף את עורפו, שלא תמיד קל להסיגו, בפרט אם הובא תחת לחץ.
חשיבותו של שדה הקרב כגורם במערכה הצבאית > תורתו של מקיאוולי

על פי מקיאוולי אל לו לנסיך להסיח דעתו מתרגול זה באמנות המלחמה, ובימי שלום עליו לעסוק בו יותר מאשר בימי מלחמה... חייב הוא לעסוק כל העת במסעות ציד, בהם ירגיל את גופו לקשיים; אגב כך ילמד את טבע השטחים, ידע איך מתנשאים ההרים, איך נפתחים העמקים, איך משתרעים המישורים, גם יבין את טיבם של הנהרות ושל הביצות; ידיעה זו מועילה בשתי דרכים: ראשית, אדם לומד להכיר את ארצו, והוא יוכל להבין יותר את שיטות ההגנה עליה... הנסיך החסר בקיאות זו, חסר את עיקר תכונותיו של מצביא, כי בקיאות זו מלמדת כיצד לאתר את האויב, לחנות עם אנשי צבא, לנהוג ולהוביל את החילות, לקבוע סדר-יום, לתכנן את הקרבות ולצור על ערים כשכל היתרונות לצידך.
ראו גם

שדה הקרב המשולב
לקריאה נוספת

איבר מואנויל, הלוחמה הימית היום ומחר, תרגום: שמחה בינות, תל אביב: משרד הביטחון - ההוצאה לאור, 1994
יהודה ואלך, תורות צבאיות: התפתחותן במאות ה-19 וה-20, תרגום: אליקים ואלך, תל אביב: משרד הביטחון – ההוצאה לאור, 1977
יהושפט הרכבי, מלחמה ואסטרטגיה, תל אביב: משרד הביטחון – ההוצאה לאור, 1990
מוריס דה סאקס, עיונים באמנות המלחמה, תרגום:אליקים ואלך, תל אביב: משרד הביטחון – ההוצאה לאור, 1980
סון צ'ון וו, אמנות המלחמה, תרגום: רעות ידן, כפר מונש: עופרים הוצאה לאור, 2005
ניקולו מאקיאוולי,  הנסיך , תרגום: גיאו שילוני, תל אביב: זמורה, ביתן - הוצאה לאור, 1988.
ישראל טל, ביטחון לאומי: מעטים מול רבים, תל אביב: דביר, 1996.
אברהם רותם, בדק בית בטירה, תל אביב: צה"ל, הוצאת "מערכות", 2007.
סא"ל (מיל') גדעון שרב, "פירמידה הפוכה", הוצאת מערכות, גיליון 478
הערות שוליים

↑  סון צ'ו וו (יליד מדינת צ'י, מאה ששית לפני הספירה Sun Tzu Wu)
↑  גנרל אנטואין אנרי ז'ומיני (6 במרץ 1779, פאיירן, שווייץ - 22 במרץ 1869 פאסי ליד פריז Antoine-Henri, baron Jomini )
↑  גנרל קרל פיליפ גוטפריד פון-קלאוזביץ (1 ביוני 1780, בורג ליד מאגדבורג - 16 בנובמבר 1831 ברסלאו Carl Philipp Gottlieb von Clausewitz )
↑  מרשל-גנרל הרוזן מוריס דה-סאקס (28 באוקטובר 1696 -30 בנובמבר 1750 ארמון שאמבורד פריז ( Maurice de Saxe (German: Moritz Graf von Sachsen)
↑  ניקולו מקיאוולי (3 במאי 1469, פירנצה - 22 ביוני 1527, פירנצה, (Niccolo Machiavelli
שדה הקרב באוסטרליץ, דצמבר 1805, האמן – Louis-François Lejeune
שדה הקרב בשילה – מלחמת האזרחים האמריקנית, אפריל 1862
שדה קרב ימי בגיברלטר – 1607, האמן – Hendrick Cornelisz Vroom
שילה גרייבך

| --- | --- |
אין תמונה חופשית
 לידה:  6 באוקטובר 1939 (בת 85) ניו יורק, ארצות הברית 
 ענף מדעי:  מדעי המחשב
 מקום מגורים:  ארצות הברית
 מקום לימודים:  אוניברסיטת הרווארד  מכללת רדקליף 
 מנחה לדוקטורט:  אנתוני אטינגר 
 מוסדות:  אוניברסיטת קליפורניה בלוס אנג'לס 
 תלמידי דוקטורט:  רונלד ו' בוק, Steven Lindell, Detlef Wotschke, Gérard Philippe Michon, José Diaulas Palazzo Rolim, Michael J. Fischer, Jean Gallier, Meera Blattner 
 תרומות עיקריות
 הוגת משפט גרייבך, וממציאת הצורה הנורמלית של גרייבך לדקדוקים חופשיי הקשר.
 
שילה אדל גרייבך (באנגלית: Sheila Adele Greibach; נולדה ב-6 באוקטובר 1939 בניו יורק, ניו יורק, ארצות הברית) היא מדענית מחשב וחוקרת שמתמקדת בשפות פורמליות, בחישוביות ובאוטומטים, ובפרט בתורת הקומפיילרים. גרייבך היא פרופסור אמריטה למדעי המחשב באוניברסיטת קליפורניה, לוס אנג'לס.
גרייבך ידועה בעיקר בשל המצאת צורה נורמלית חדשה לדקדוקים חסרי הקשר שנקראת על שמה, "הצורה הנורמלית של גרייבך", וכן בשל משפט גרייבך (אנ').
קריירה

גרייבך סיימה את התואר הראשון שלה בבלשנות ובמתמטיקה שימושית במכללת רדקליף שבמסצ'וסטס בשנת 1960, ובשנת 1962, את התואר שני שלה, באותה המכללה.
בשנת 1963 קיבלה גרייבך דוקטורט מאוניברסיטת הרווארד, בהנחיית אנטוני אוטינגר, כאשר כותרת התזה שלה הייתה "Inverses of Phrase Structure Generators".
גרייבך עבדה באוניברסיטת הרווארד עד שנת 1969, אז עברה לאוניברסיטת קליפורניה בלוס אנג'לס, שם היא מכהנת בתור פרופסור משנת 1970 ועד היום.
גרייבך עומדת מאחורי פרסום מאמרים רבים בתחום השפות הפורמליות וכן בתחום החישוביות.
ראו גם

דקדוק חופשי-הקשר
המשפט של גרייבך(אנ')
הערות שוליים

↑  שילה גרייבך באתר UCLA (ארכיון)
| --- | --- |
בקרת זהויות :  NLI: 987007400440605171  ACM DL: 81100239351  CiNii: DA0217092X  dblp: g/SheilaAGreibach  GND: 108337642  ISNI: 0000 0001 1067 9107  LCCN: no2003121232  MGP: 25274  NTA: 12135220X  SUDOC: 081904061  VIAF: 64546862   WorldCat (עם VIAF): 64546862
רונשאן

| --- | --- |
סמל רונשאןסמל רונשאן
מראה כללי של העיירה. מצד שמאל למעלה נראית כנסיית נוטרדאם די או
מראה כללי של העיירה. מצד שמאל למעלה נראית כנסיית נוטרדאם די או
 מדינה:  צרפת צרפת
 חבל ארץ:  בורגון-פראנש-קונטה בורגון-פראנש-קונטה
 שטח:  23.54 קמ"ר
 גובה:  353 מטרים
  ‑ הנקודה הגבוהה:  790
  ‑ הנקודה הנמוכה:  320
 אוכלוסייה:  ‏
  ‑ בעיירה:  2,746 (1 בינואר 2021)
  ‑ צפיפות:  123 נפש לקמ"ר (2013)
 קואורדינטות:  47°42′01″N 6°38′00″E﻿ / ﻿47.700277777778°N 6.6333333333333°E﻿ / 47.700277777778; 6.6333333333333 
 אזור זמן:  UTC+1
 http://www.ronchamp.fr/
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי רונשאן(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי רונשאן(למפת בורגון-פראנש-קונטה רגילה) בזאנסון בלפור וזול לונס-לה-סונייה דיז'ון אוסר נוור מקון א.ד. פרנס אוברן-רון-אלפ ס. על.  שווייץ גראנד אסטרונשאן(למפת בורגון-פראנש-קונטה מוגדלת) בזאנסון בלפור וזול לונס-לה-סונייה דיז'ון אוסר נוור מקון איל-דה-פראנס אוברן-רון-אלפ סאנטר עמק הלואר  שווייץ גראנד אסטרונשאן  he tabBackground:;tabBorder:#aaa;defaultTab:0;
רונשאן (בצרפתית: Ronchamp) היא עיירה וקומונה במחוז סון עילית (Haute-Saône) שבחבל בורגון-פראנש-קונטה, במזרח צרפת. מספר התושבים בעיירה הוא 2,885, נכון לשנת 2013. העיר שוכנת באזור הררי בדרום רכס הרי הווז', וגובה השטח המוניצפאלי שלה נע בין 353 ל-790 מטרים מעל פני הים.
בעבר הייתה העיר ידועה בשל מחצבות הפחם שלה, שהביאו לפריחה כלכלית וחברתית בעיר למן המאה ה-18 ועד למאה ה-20. בעיר נמצא "מוזיאון הכרייה", הממחיש את צורות העבודה הישנות ומשמר את מורשת כריית הפחם המקומית.
העיר ידועה בעיקר בשל כנסיית נוטרדאם די או שליד העיירה. הכנסייה, שתוכננה על ידי האדריכל המודרניסטי הידוע לה קורבוזיה ונחשבת לאחת מפסגות יצירתו, זכתה בשנת 2016 להכרה כאתר מורשת עולמית.
רוז מקייבר

| --- | --- |

 לידה:  10 באוקטובר 1988 (בת 35) אוקלנד, ניו זילנד 
 מדינה:  ניו זילנד 
 תקופת הפעילות:  מ-1991
 מקום לימודים:  אוניברסיטת אוקלנד  Glen Eden Intermediate School 
 פרופיל ב-IMDb
 
פרנסס רוז מקייבר (באנגלית: Frances Rose McIver; נולדה ב-10 באוקטובר 1988) היא שחקנית ניו זילנדית, המוכרת בעיקר בשל כיכובה בסדרה "איי זומבי" בתור ליב מור ובסדרה "עד עצם היום הזה" בתור טינקר בל. וגם בתור אמבר מור בסרטי "נסיך חג המולד".
ביוגרפיה

מקייבר נולדה באוקלנד, ניו זילנד אביה ג'ון ג'ורג' וויטפילד "מאק" מקייבר הוא צלם ואמהּ אן "אנני" (לבית קוני), היא אמנית. למקייבר אח הבוגר ממנה, פול מקייבר, הוא מוזיקאי ושחקן לשעבר. למדה בלט וג'אז עד גיל 13. היא למדה באוניברסיטת אוקלנד ולמדה פסיכולוגיה ובלשנות אך לא סיימה את התואר.
מקייבר היא שגרירה של חברת התעופה אמירטס.
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1993 | רחובות שורטלנד | הולי | לא ידוע פרקים |
| 1994 | Hercules in the Underworld | ליאה | סרט טלוויזיה |
| 1994 | Hercules in the Maze of the Minotaur | ליאה | סרט טלוויזיה |
| 1995 | Riding High | בילי | לא ידוע פרקים |
| 1995, 1997 | הרקולס: המסעות המופלאים | ליאה | פרקים: "The Other Side", "When a Man Loves a Woman" |
| 1996 | City Life | סופי | לא ידוע פרקים |
| 1999 | זינה הנסיכה הלוחמת | דפני / זינה | פרק: "Little Problems" |
| 2002 | רצח בגרינוויץ' | שיילה מק'גוויר | סרט טלוויזיה של USA Network |
| 2002 | Mercy Peak | גווינת' | פרק: "Cruel to Be Kind" |
| 2003 | P.E.T. Detectives | ג'נביב | פרק: "Play It Again Evan" |
| 2003 | Eddie's Million Dollar Cook-Off | האנה | סרט מקורי של ערוץ דיסני |
| 2004 | Maiden Voyage | ג'ני | סרט טלוויזיה |
| 2006 | Maddigan's Quest | גארלנד | תפקיד ראשי; 13 פרקים |
| 2007 | Rude Awakenings | קונסטנס שורט | תפקיד ראשי; 11 פרקים |
| 2007 | ג'וני קפהאלה: חוזר לעניינים | ולריה 'ואל' | סרט מקורי של ערוץ דיסני |
| 2009 | אגדת המחפש | אליס | פרק: "Reckoning" |
| 2009 | פאוור ריינג'רס סיבובים לדקה | סאמר לנדסדאון' / הריינג'רית הצהובה | תפקיד ראשי; 32 פרקים |
| 2011 | Tangiwai | נריסה לאב | סרט טלוויזיה |
| 2011 | Super City | קנדיס | תפקיד ראשי; 6 פרקים |
| 2012 | CSI | ברידג'ט ביירון | פרק: "Tressed to Kill" |
| 2014-2013 | הסקס של מאסטרס | ויואן שולי | 8 פרקים |
| 2014-2013, 2017 | עד עצם היום הזה | טינקר בל | 9 פרקים |
| 2014 | עלי כותרת עפים ברוח | קאת'י | סרט טלוויזיה של Lifetime |
| 2014 | Play It Again, Dick | נוכלת עם גישה | 7 פרקים |
| 2015–2019 | איי זומבי | אוליביה "ליב" מור | תפקיד ראשי; (5 עונות); 71 פרקים |
| 2017 | הדרקון הראשון שלי | אטאלי | דיבוב; 3 פרקים |
| 2019 | אני מצטערת | אליזבת' | פרק: "The Small of My Back" |
| 2020 | Woke | אדריאנה | 5 פרקים |
| 2021-הווה | רוחות רפאים | סמנת'ה ארונדקר | תפקיד ראשי; 10 פרקים  מועמדת פרס סאטורן לשחקנית הטובה ביותר בסדרת טלוויזיה (2024) |
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1993 | הפסנתר | אנג'ל |  |
| 1997 | Topless Women Talk About Their Lives | סאלי |  |
| 2001 | Ozzie | קייטלין |  |
| 2003 | Toy Love | לוסי |  |
| 2009 | מבט מגן עדן | לינדזי סלמון |  |
| 2010 | Predicament | מייבל |  |
| 2013 | Blinder | סמי |  |
| 2013 | Brightest Star | שרלוט |  |
| 2014 | Queen of Carthage | ג'יין (קול) |  |
| 2017 | נסיך חג המולד | אמבר מור |  |
| 2018 | נסיך חג המולד: החתונה המלכותית | אמבר מור |  |
| 2018 | Brampton's Own‏ | רייצ'ל קינלי |  |
| 2019 | נסיך חג המולד: התינוק המלכותי | אמבר מור |  |
| 2019 | Daffodils | רוז |  |
| 2020 | נסיכה בהחלפה: חילוף חוזר | אמבר מור |  |
| 2022 | Next Exit | הת'ר |  |
הערות שוליים

↑  PeopleTV (2014-05-26), Meet Rose McIver Star of 'Petals In The Wind' | People
| --- | --- |
בקרת זהויות :  PLWABN: 9811719301205606  BNE: XX5831303  BnF: cb17054824b (data)  GND: 109568843X  ISNI: 0000 0004 5116 0143  LCCN: no2015093107  NTA: 407609369  SUDOC: 260328103  VIAF: 316795729   WorldCat (עם VIAF): 316795729 
מקייבר, 2016
רוז מוסלי

| --- | --- |
אין תמונה חופשית
 לידה:  1 בינואר 1911 קולקטה, הראג' הבריטי 
 פטירה:  8 בדצמבר 1985 (בגיל 74) 
 מדינה:  הודו 
 פרופיל ב-IMDb
 
רוז מוסלי (באנגלית: Rama Katroum, Rose Musleah; ‏ 1 בינואר 1911 כלכותה, הודו - 8 בדצמבר 1985, קליפורניה, ארצות הברית) נודעה בשם הבמה מיס רוז (Miss Rose). הייתה שחקנית תיאטרון וקולנוע הודית ממוצא יהודי אשר שיחקה בטוליווד (סרטים בשפת טלוגו). בתחילה שיחקה בסרטים אילמים, ובהמשך הופיעה גם בסרטים מדברים. זכורה כ"שחקנית הרקדנית" של הקולנוע האילם. סרטיה עסקו בקונפליקטים בין מסורת לבחירה אינדיבידואלית.
קורות חיים

רוז מוסלי נולדה ב-1911 בכלכותה (כיום קולקטה) בהודו הבריטית, בת יחידה למשפחה יהודית ממוצא בגדאדי. אביה היה המזכיר של קונסול קוסטה ריקה בהודו. לרוז היו שתי בנות דודות שגם הן היו שחקניות: פראמילה (אסתר ויקטוריה אברהם) ורמולה (סופי אברהם).
מוסלי חלמה ללמוד רפואה, אך הוריה העשירים מנעו זאת ממנה. עם תום לימודיה בגיל 15, אותם סיימה בהצטיינות, הפכה מוסלי למזכירה אישית, ולימדה ריקודים סלוניים בערבים. בגלל מראה האטרקטיבי, חברים הציעו לה להתחיל לשחק וכבר בתחילת שנות ה-20 החלה לשחק על הבמות, תחת המשורר והמחזאי אגהה אשהר.
רוז דיברה רק אנגלית וצרפתית, ולא הינדו או טלוגו. היא נאלצה ללמוד את שתי השפות הללו מההתחלה. לאחר שלמדה וצברה ניסיון משחק בתיאטרון, פנתה עם מכתב המלצה לג'יי אף מדאן (אנ') והחלה לעבוד בסרטים טוליוודיים. הסרט הראשון שלה היה ב-1922 בבימויו של מדאן והיא אף שיחקה בסרטים נוספים עבורו.
ב-1927 בגיל 16 התתתנה ובהמשך עברה גירושים וקשיים כלכליים לפני שהפכה לכוכבת של הסרטים האילמים בשנות העשרים. ב-1935 עברה לבומביי והצטרפה לאולפני Imperial's first.
בסרטים אהבה לשחק תפקיד של בת כפר, אם כי לרוב שיחקה כבת עשירים. היא שיחקה יחד עם השחקנים מוטילאל  ב-"Hum Tum Aur Woh" ב־1938 (אנ') ופריטביראג' קאפור (אנ') ב-"Adhuri Kahani" ב־1939. היא נודעה בכישרון הריקוד והשירה שלה בסרטים, וכן בשמלות הצבעוניות ובסארי היוקרתיים שנהגה ללבוש בסרטים ובמציאות.
פציעה בגבה ממנה לא החלימה, סיימה את קריירת המשחק שלה.
חיים אישיים

בגיל 16 התחתנה, שינתה את שמה לשמו של בעלה והפכה להיות רוז עזרא. לזוג נולדו שתי בנות מרג'ורי וסינתיה.
מאוחר יותר התגרשה וחזרה לשמה המקורי רוז מוסלי. לאחר שהפסיקה את קריירת המשחק שלה, נישאה בשנית ועברה לגור בארצות הברית.
מוסלי נפטרה בלוס אנג'לס, קליפורניה, ארצות הברית בשנת 1985.
בראיון משנת 1941, סיפרה שהיא עדיין אוהבת לרקוד ולימדה את שתי בנותיה לרקוד וכי הסופר האהוב עליה היה סומרסט מוהם.
נכדתה של רוז, רחל ראובן, עוסקת גם היא בקולנוע.
פילמוגרפיה

Pati Bakhti - 1922
1931 - Aparadhi (הפושע)
Turki Sher’ - 1933
Aladdin aur jaadui chirag - 1933
Hamari Betiyan - 1936 (בנותינו היקרות)
Mr. X. - 1938
Hum Tum Aur Woh - 1938 (אנחנו, אתה והם)
Adhuri Kahani - 1939 (סיפור לא גמור)
Mala - 1941
Nayi Kahaani - 1943 (סיפור חדש)
Ramayani - 1945
הערות שוליים

↑  Hindi Movie Celebrities | Rose (Rose Musleah) | Bollymints, bollymints.com
↑  Bollywood – Rose, Jewish Women's Archive (באנגלית)
↑  Jewish Actresses in Bollywood, Jewish Women's Archive (באנגלית)
↑  Fully Jewish, Fully Indian: The forgotten Jewish actresses of the Bollywood’s silent era, InUth, ‏2017-03-01 (באנגלית אמריקאית)
1 2 3 4 5 6 7 8 9 10  Filmindia is different says Rose. from private secretary to film star Rose
1 2  ריץ' טנוריו, "הן היו חצופות, אמיצות וחסרות גבולות", באתר זמן ישראל, 11 במאי 2019
↑  Instagram, www.instagram.com
↑  Jewish Actresses in Bollywood, Jewish Women's Archive (באנגלית)
1 2  DrShail, Forgotten Movie Icons of Yesteryears - The Jewish Queens of Bollywood, r/bollywood, ‏2022-01-29
↑  Rose Musleah discography - RYM/Sonemic, Rate Your Music (באנגלית)
↑  From Film India, Vol. 7, Issue 5 (May 1, 1941), p. 40. Courtesy of the National Film Archive of India, Pune.
רמקול (סרט)

| --- | --- |

 מבוסס על:  זרים מושלמים 
 בימוי:  אלכסיי נוז'ני 
 הופק בידי:  רובן דישדישיאן, לאוניד באראץ, רוסטיסלב חאיט 
 תסריט:  לאוניד באראץ, רוסטיסלב חאיט 
 שחקנים ראשיים:  לאוניד באראץ קמיל לרין רוסטיסלב חאיט אלכסנדר דמידוב 
 מוזיקה:  Dmitry Lanskoy, דמיטרי ימליאנוב 
 מדינה:  רוסיה 
 הקרנת בכורה:  2019 
 משך הקרנה:  96 דק' 
 שפת הסרט:  רוסית 
 סוגה:  סרט דרמה, סרט קומדיה 
 סרט הבא:  משוב (סרט, 2020) 
 דף הסרט ב־IMDb
 
רמקול (ברוסית: Громкая связь) הוא סרט קומדיה רוסי משנת 2019 בהפקת חברת Kvartet I, המשמש כעיבוד מחודש של הסרט האיטלקי "זרים מושלמים". הסרט הוקרן בבתי הקולנוע ב-14 בפברואר 2019. ב-17 בדצמבר 2020 יצא סרט המשך בשם "משוב", בכיכובם של גיבורי הסרט הראשון ובבימויו של נוז'ני.
עלילה

בשיא הקיץ, שלושה חברים ותיקים (שניים מהם עם נשותיהם; החברה החדשה של השלישי, רווק זקן, למרבה הצער, חולה) יוצאים לסוף השבוע אל החבר הרביעי ואשתו, לבית הכפרי שלהם, בית ענק ונעים בפרברים. ארבעתם חברים כבר למעלה משלושים שנה. במהלך ארוחת הערב, בשיחת שולחן, הם מצהירים שהם יודעים הכל אחד על השני ובתגובה להקנטה המשותפת של הנשים, הם מצהירים בביטחון כי אין להם סודות מנשותיהם.
ואז המארחת, פסיכולוגית במקצועה, מזמינה את האורחים לשחק במשחק מצחיק במקום "הרוצח": יש להניח את הטלפונים הניידים על השולחן, לענות על כל השיחות ברמקול ולהקריא הודעות SMS שיתקבלו בקול. והקומדיה מתחילה להתפתח במהירות לדרמה שיש לה כל סיכוי להפוך לטרגדיה...
שחקנים ודמויות

אלכסנדר דמידוב - דמיטרי
לאוניד באראץ - ואדים גריבקוב
אנסטסיה אוקולובה - קטיה, אשתו של ואדים
רוסטיסלב חאיט - בוריס
אירינה גורבאצ'ובה - אלינה, אשתו של בוריס
קאמיל לארין - לב, כירורג
מריה מירונובה - יבה, פסיכולוגית, אשתו של לב
ורוניקה קורניינקו - סוניה, בתם של לב ויבה
ביקורת

הסרט זכה לביקורות ממוצעות ממבקרי הקולנוע. יקטרינה אלכסייבה מאינטרמדיה כתבה: “הסרט התגלה כדרמטי יותר ופחות אקסצנטרי ממה שניתן היה לצפות לאור העלילה, הרקע האיטלקי וההומור המסחרי של הרביעייה. ובזה, ככל הנראה, זכותו של הבמאי אלכסיי נוז'ני, שעבורו זוהי העבודה השלישית באורך מלא ומעין מבחן אחרי ההצלחה של "אני מרזה". הוא עבר את המבחן כמעט באופן מושלם ומיצב את עצמו כאחד היוצרים הטובים ביותר של הקומדיה החכמה המודרנית".
הערות שוליים

↑  «Квартет И» выпустит новый фильм в феврале 2019 года. // רי"א נובוסטי, 25.05.2018
↑  «Квартет И» объявил о съёмках нового фильма // Газета.ру, 25.05.2018
↑  «Квартет И» снимает ремейк итальянского фильма «Идеальные незнакомцы» // Петербургский дневник, 28.05.2018
↑  «Громкая связь» (2019) // Film.ru
↑  "Рецензия на фильм «Громкая связь»: Всё тайное всегда становится явным" (ברוסית). InterMedia. נבדק ב-2019-02-27.
שיאן דונגמיי

שיאן דונגמיי (בכתב סיני: 冼东妹; באנגלית: Xian Dongmei;‏ היא אלופה אולימפית מאתונה 2004 ובייג'ינג 2008.
ביוגרפיה

דונגמיי השתתפה פעמיים במשחקים האולימפיים בשנים 2004 ו-2008. באתונה 2004, דונגמיי זכתה במדליית הזהב בקטגוריית המשקל עד 52 ק"ג. היא התחילה בשלב שמינית הגמר שם ניצחה בזכות עונשים את סלימה סואקרי האלג'יראית. ברבע הגמר היא ניצחה בניקוד ווזארי את רפאלה אימבריאני הגרמנייה לאחר תרגיל יוקו-שיהו-גטאמה ובחצי הגמר היא ניצחה באיפון את אנאבל אורני הצרפתייה לאחר תרגיל אורה-נגה מוצלח. בגמר דונגמיי התמודדה מול יוקי יוקוסאווה היפנית וניצחה באיפון כאשר דקה ו-6 שניות לסיום ביצעה תרגיל יוקו-שיהו-גטאמה מוצלח.
בבייג'ינג 2008, דונגמיי שמרה על התואר האולימפי וזכתה שוב בזהב. היא התחילה בשמינית הגמר וניצחה באיפון את אנה קראסקוסה הספרדייה דקה ו-19 שניות לסיום. ברבע הגמר היא ניצחה באיפון את טלמה מונטיירו הפורטוגלית לאחר תרגיל מורוטה-גרי. בחצי הגמר היא ניצחה שוב באיפון את סוראיה חדד האלג'יראית לאחר תרגיל סיאו-נגי מוצלח. בגמר דונגמיי ניצחה בניקוד יוקו את אן קום-א מקוריאה הצפונית.
דונגמיי מחזיקה במדליית כסף ממשחקי אסיה (2002). באליפויות אסיה היא זכתה בשתי מדליות כסף (1995 ו-2004) ומדליית ארד (1993).
הישגים בטורנירים בסבב העולמי

| שנה | טורניר | מקום | קטגוריית משקל |
| --- | --- | --- | --- |
| 1995 | Moscow International Tournament | 3 | עד 52 ק"ג |
| 2004 | Super A-Tournament Tournoi de Paris | 1 | עד 52 ק"ג |
| 2004 | German World Open Hamburg | 1 | עד 52 ק"ג |
| 2008 | Super World Cup Tournoi de Paris | 1 | עד 52 ק"ג |
| 2008 | World Cup Budapest | 1 | עד 52 ק"ג |